Antanas Anskaitis

Antanas Anskaitis (1931 m. gegužės 30 d. Alksnėnuose, Paežerių valsčiuje – 2025 m. sausio 31 d. Vilniuje)Mirė žurnalistas, redaktorius Antanas Anskaitis. LŽS. 2025-02-01. Nuoroda tikrinta 2025-02-01. – Lietuvos žurnalistas, redaktorius.

 Biografija 
1951 m. baigė Pilviškių vidurinę mokyklą, 1956 m. – Vilniaus universitete žurnalistikos specialybę.

1955–1970 m. „Valstiečių laikraščio“ Mechanizacijos skyriaus literatūrinis darbuotojas, skyriaus vedėjas, atsakingasis sekretorius. 1970–1989 m. žurnalo „Tarybų darbas“ vyr. redaktorius, 1990 m. sausio-balandžio mėn. – laikraščio „Lietuvos Tarybų Socialistinės Respublikos Aukščiausiosios Tarybos ir Vyriausybės žinios“ vyr. redaktorius. Laikraštį reorganizavus į „Lietuvos aidą“, 1990–1998 m. dirbo jo vyresniuoju korespondentu. Rašė ekonomikos, valdymo tobulinimo, kaimo gyvenimo, daržininkystės ir sodininkystės klausimais. 1996–2009 m. Lietuvos savivaldybių asociacijos leidinio „Savivaldybių žinios“ korespondentas.Antanas Anskaitis: „Galvojau, geras žurnalistas turi rašyti feljetonus“, 2021-03-08

Nuo 1957 m. buvo Lietuvos žurnalistų sąjungos narys.

 Bibliografija 
 Pavyzdinė kolūkio revizijos komisijos darbo instrukcija: patvirtinta 1940 m. vasario 11 d. – Vilnius: Valstybinė politinės ir mokslinės literatūros leidykla, 1949. – 17 p.
 Švenčionių rajono Julijos Žemaitės vardo kolūkio patyrimas, naudojant vėjo variklį / LTSR politinių ir mokslinių žinių skleidimo draugija. – Vilnius, 1957. – 3 p.
 Grioviais teka vanduo: „Dotnuvėlės“ kolūkio patyrimas sausinant dirvas lėkščiašlaičiais grioviais. – Vilnius: Valstybinė politinės ir mokslinės literatūros leidykla, 1960. – 28 p.: iliustr.
 Kai jauti draugo ranką: apybraižos. – Vilnius: Valstybinė politinės ir mokslinės literatūros leidykla, 1963. – 54 p.
 Penki pūdai žurnalistikos: prisiminimai. – Vilnius: Charibdė, 2010. – 231 p.: iliustr. – ISBN 978-9955-739-23-4

 Šaltiniai 

Kategorija:Lietuvos redaktoriai
Kategorija:Lietuvos publicistai